આજે સવારે રુહી ઉઠી એ પહેલા જ હું ઉઠી ગયો હતો. (સામાન્યત: શનિવાર – રવિવારના દિવસે હું લગભગ 11 વાગ્યા સુધી નિંદ્રાધીન જ હોઉ છું.) એટલે રૂમમાં રુહી એકલી જ સૂતી હતી. રુહી સૂતી હોય ત્યારે દરવાજો રૂમનો કાયમ અમે બંધ રાખીએ અને જ્યારે રુહી ઉઠે એટલે એ દરવાજો ખટખટાવે અને અમે એ જઇને ખોલીએ. આજે પણ સવારે રુહીએ ઉઠીને દરવાજો ખટખટાવ્યો પણ એ વખતે રુહીથી રૂમના લોકની કી દબાઇ ગઇ. રૂમનું લોક એવું છે કે જો એ કી દબાઇ જાય તો એને બહારથી ચાવીથી ખોલવું પડે અથવા અંદર રહેલો માણસ એને ખોલે. હવે રુહીને તો અંદરથી ખોલવાની ખબર કઇ રીતે પડે અને દરવાજાની ચાવી એક પાકીટમાં એ રૂમમાં જ પડેલી હતી. થઇને ભારે આ તો.